MASALAN ASUKASYHDISTYKSEN LAUSUNTO KOLABACKENIN ASEMAKAAVAEHDOTUKSESTA

Kaava mahdollistaa varsinaisen datakeskuksen rakentamisen lisäksi myös sen toimintaan liittyvien yritysten sijoittumisen alueelle. On arvioitu, että työpaikkamäärä kasvaa 100-300.

Kunta edellyttää, että datakeskus käyttää päästötöntä energiaa. Datakeskuksen hukkalämpö on tarkoitus johtaa kaukolämpöverkkoon, mikä mahdollistaa kotitalouksien lämpöenergian päästöjen vähenemisen.

Asemakaavaa varten teetetyn luontoselvityksen mukaan alueelta on löytynyt lahokaviosammalta, joka on luokiteltu erityisen suojeltavaksi lajiksi. Tällöin Uudenmaan ELY -keskukselta tulee hakea poikkeuslupa rakentamiseen liittyville toimenpiteille. Lahokaviosammalta tiedetään kuitenkin esiintyvän laajoilla alueilla Uudellamaalla ja pääkaupunkiseudulla.

Kolabackenin asemakaava-alueella voidaan säilyttää kaksi kolmasosaa lahokaviosammaleen esiintymispaikoista.

Masalan asukasyhdistys ry kannattaa Fortumin datakeskushanketta esitettyyn paikkaan.